Paventu pilskalns

Paventu pilskalns atrodas Ventspils novada Zlēku pagastā.

Ernests Brastiņš pilskalnu aprakstījis 1922. gadā. Savos pierakstos viņš fiksējis Paventu māju saimnieces teikto: "Paventu māju saimniece, 70 gadus veca sieva, mums sniedza dažas ziņas par meklējamo pilskalnu. Tā stāstīja, ka viņas māju zemē esot gan kāda vieta, saukta “Balles placis”. Tur tagad izrīkojot izpriecas. Šo vietu senāk saukuši par pilskalnu, bet tagad šis nosaukums esot maz pazīstams."

Pilskalns ierī­kots uz zemesraga starp Ventas stāvo krastu un nelielo Valciņa gravu. No trim pusēm stāvām malām ierobežotais plakums ziemeļaustrumu pusē norobežots ar 3 m augstu uzbedumu un seklu grāvi. Gandrīz četrstūrainais plakums ir 10 m augstāks par Ventmalas pļavu un gravu, kas tam apņem rietumpusi. Pilskalns samērā liels un tipisks, bet ar gluži niecīgu mīt­ņu slāni, kurā bez augu trūdiem sastopamas sīkas oglītes. Liekas, ka šis apcietinājums bijis lietošanā neilgu brīdi un pēc tam pamests.

 Atsauces 

 Ārējās saites 

 Paventu pilskalns

Kategorija:Pilskalni Kurzemē
Kategorija:Zlēku pagasts
Kategorija:Arheoloģiskie pieminekļi Latvijā